**Алімпіядныя заданні па беларускай мове і літаратуры, 11 кл.**

1. Колькі зычных гукаў у кожным слупку? Запішыце словамі адпаведную лічбу.

|  |  |  |
| --- | --- | --- |
| **Мяккіх \_\_\_\_\_\_\_\_\_\_\_\_\_\_\_\_\_\_\_** | **Глухіх \_\_\_\_\_\_\_\_\_\_\_\_\_\_\_\_\_\_\_\_** | **Шыпячых \_\_\_\_\_\_\_\_\_\_\_\_\_\_\_\_** |
| Раз’юшаны  Счарсцвелы  Скірда  Рэвалюцыя | Бездараж  Вынаходства  Адказчык  Жаніцьба | Прыязджаць  Нарэшце  Нясвіжскі  Пагрузчык |

1. Запішыце слова па яго лексічным значэнні:
2. Поле, з якога сабралі грэчку
3. Нездаровая цяга да пісання, пісьменніцтва ў асоб, якія не маюць пісьменніцкіх здольнасцей
4. Салодкія стравы, садавіна ці цукеркі, якія падаюцца ў канцы абеду
5. Састаўная частка чаго-небудзь (рэчыва, сумесі)
6. Што-небудзь некранутае (нявораная зямля, дзікі лес, грыбное месца і пад.)
7. Пераезд, перасяленне
8. Па прыведзеных лексічных значэннях назавіце словы, якія выйшлі з ужывання:
9. Рэдкая мучная страва з мясам, каўбасой і рознымі прыправамі
10. Аўсяны кісель *(жур);*
11. Прыстасаванне з падоўжаных жэрдак на слупах для дасушвання снапоў, травы
12. Месца на беразе ракі, куды звозяць бярвенне для сплаву і дзе вяжуць платы
13. Правая рука
14. Месца, дзе сушылі і мялі лён
15. Перакладзіце словазлучэнні на беларускую мову:

Взывать к сознательности –

Ухаживание за девушкой –

Не пренебрегайте советами старших –

Издеваться над животными –

Выбрать по своему вкусу –

Дым идёт по ветру –

Создан по образцу –

Заболеть корью –

Читать про себя –

Заведующий библиотекой –

Два раза в неделю –

Поехать на мельницу –

Жениться на соседке –

Встречаться по вечерам –

Видеть своими глазами –

Школа в пяти километрах –

1. Кожнай мове, як вядома, уласціва сваё, толькі для яе характэрнае адлюстраванне свету. Адна з праяў такой ідыяматыкі паміж рускай і беларускай мовамі заключаецца ў тым, што некаторыя з’явы руская мова абазначае апісальна, спалучэннем слоў, а беларуская – адной лексемай. Падбярыце і запішыце беларускія адпаведнікі.

Железная дорога –

Предвечернее время –

Булыжная мостовая –

Падающая звезда –

Парное молоко –

Лягушечья икра –

Дерзко отважный человек –

Завершение уборки картофеля –

Ветряная мельница –

1. Запішыце фразеалагізмы, семантычна суадносныя з наступнымі словамі:

|  |  |
| --- | --- |
| **Словы** | **Фразеалагізмы** |
| Забыцца |  |
| Насміхацца |  |
| Заблытаць |  |
| Перабольшваць |  |
| Бессаромна |  |
| Недарэчнасць |  |
| Нечакана |  |
| Моцна (спаць) |  |

1. Знайдзіце памылкі ў прыведзеных словазлучэннях і словах. Растлумачце прычыны ўзнікнення памылак.

|  |  |  |
| --- | --- | --- |
| **Слова, словазлучэнне з памылкамі** | **Правільны варыянт** | **Прычына памылковага напісання** |
| Гарбата лімонны *(надпіс ва ўніверсаме)* |  |  |
| Воперны тэатр *(назва прыпынку ў Мінску)* |  |  |
| Прыпынак “Растворна-бятонны вузел” |  |  |
| Батон асобны |  |  |
| Часы працы з 10 да 18 |  |  |
| Канцэлярскія тавары |  |  |
| Кошт білета 30 тыс. рублей |  |  |
| Лабарантская *(надпіс на дзвярах)* |  |  |

1. Успомніце назвы паэтычных зборнікаў, якія асацыююцца з народнымі музычнымі інструментамі. Назавіце прозвішчы або псеўданімы аўтараў*.*
2. Каму з беларускіх асветнікаў і пісьменнікаў і дзе ўстаноўлены помнікі (акрамя надмагільных)?
3. Назавіце творы Максіма Багдановіча, якія адносяцца да класічных жанраў і формаў лірыкі.

**Алімпіядныя заданні па беларускай мове і літаратуры, 11 кл.**

1. Колькі зычных гукаў у кожным слупку? Запішыце словамі адпаведную лічбу.

|  |  |  |
| --- | --- | --- |
| **Мяккіх \_\_\_\_\_\_\_\_\_\_\_\_\_\_\_\_\_\_\_** *(восем)* | **Глухіх \_\_\_\_\_\_\_\_\_\_\_\_\_\_\_\_\_\_\_\_** *(дзевяць)* | **Шыпячых \_\_\_\_\_\_\_\_\_\_\_\_\_\_\_\_** *(чатыры)* |
| Раз’юшаны  Счарсцвелы  Скірда  Рэвалюцыя | Бездараж  Вынаходства  Адказчык  Жаніцьба | Прыязджаць  Нарэшце  Нясвіжскі  Пагрузчык |

1. Запішыце слова па яго лексічным значэнні:
2. Поле, з якога сабралі грэчку *(грачанішча);*
3. Нездаровая цяга да пісання, пісьменніцтва ў асоб, якія не маюць пісьменніцкіх здольнасцей *(графаманства);*
4. Салодкія стравы, садавіна ці цукеркі, якія падаюцца ў канцы абеду *(дэсерт);*
5. Састаўная частка чаго-небудзь (рэчыва, сумесі) *(інгрэдыент);*
6. Што-небудзь некранутае (нявораная зямля, дзікі лес, грыбное месца і пад.) *(неруш);*
7. Пераезд, перасяленне *(пярэбары).*
8. Па прыведзеных лексічных значэннях назавіце словы, якія выйшлі з ужывання:
9. Рэдкая мучная страва з мясам, каўбасой і рознымі прыправамі *(верашчака);*
10. Аўсяны кісель *(жур);*
11. Прыстасаванне з падоўжаных жэрдак на слупах для дасушвання снапоў, травы *(азярод);*
12. Месца на беразе ракі, куды звозяць бярвенне для сплаву і дзе вяжуць платы *(рум);*
13. Правая рука *(дзясніца);*
14. Месца, дзе сушылі і мялі лён *(восець).*
15. Перакладзіце словазлучэнні на беларускую мову:

Взывать к сознательности – *(заклікаць да свядомасці);*

Ухаживание за девушкой – *(заляцанне да дзяўчыны);*

Не пренебрегайте советами старших – *(звяртайце ўвагу на парады старэйшых);*

Издеваться над животными – *(здзекавацца з жывёлы);*

Выбрать по своему вкусу – *(выбраць на свой густ);*

Дым идёт по ветру – *(дым ідзе з ветрам);*

Создан по образцу – *(створаны на ўзор);*

Заболеть корью – *(захварэць на адзёр);*

Читать про себя – *(чытаць самому сабе);*

Заведующий библиотекой – *(загадчык бібліятэкі);*

Два раза в неделю – *(два разы на тыдзень);*

Поехать на мельницу – *(паехаць у млын);*

Жениться на соседке – *(ажаніцца з суседкай);*

Встречаться по вечерам – *(сустракацца вечарамі);*

Видеть своими глазами – *(бачыць на свае вочы);*

Школа в пяти километрах – *(школа за пяць кіламетраў).*

1. Кожнай мове, як вядома, уласціва сваё, толькі для яе характэрнае адлюстраванне свету. Адна з праяў такой ідыяматыкі паміж рускай і беларускай мовамі заключаецца ў тым, што некаторыя з’явы руская мова абазначае апісальна, спалучэннем слоў, а беларуская – адной лексемай. Падбярыце і запішыце беларускія адпаведнікі.

Железная дорога – *(чыгунка)*

Предвечернее время – *(адвячорак)*

Булыжная мостовая – *(брук)*

Падающая звезда – *(знічка)*

Парное молоко – *(сырадой)*

Лягушечья икра – *(жабурынне)*

Дерзко отважный человек – *(рызыкант)*

Завершение уборки картофеля – *(дакопкі)*

Ветряная мельница – *(вятрак)*

1. Запішыце фразеалагізмы, семантычна суадносныя з наступнымі словамі:

|  |  |
| --- | --- |
| **Словы** | **Фразеалагізмы** |
| Забыцца | *(з галавы вылецець)* |
| Насміхацца | *(cтроіць кпіны)* |
| Заблытаць | *(збіць з панталыку)* |
| Перабольшваць | *(рабіць з мухі слана)* |
| Бессаромна | *(у сабакі вачэй пазычыўшы)* |
| Недарэчнасць | *(грушы на вярбе)* |
| Нечакана | *(як снег на галаву)* |
| Моцна (спаць) | *(як пшаніцу прадаўшы), (як апошняе ў печ укінуўшы)* |

1. Знайдзіце памылкі ў прыведзеных словазлучэннях і словах. Растлумачце прычыны ўзнікнення памылак.

|  |  |  |
| --- | --- | --- |
| **Слова, словазлучэнне з памылкамі** | **Правільны варыянт** | **Прычына памылковага напісання** |
| Гарбата лімонны *(надпіс ва ўніверсаме)* | Гарбата лімонная | *Памылка ў дапасаванні дапушчана пад уплывам рускай мовы, дзе слова* ***чай*** *адносіцца да мужчынскага роду* |
| Воперны тэатр *(назва прыпынку ў Мінску)* | Оперны тэатр | *Прыстаўны* ***в*** *у словах іншамоўнага паходжання не пішацца* |
| Прыпынак “Растворна-бятонны вузел” | Прыпынак “Растворна-бетонны вузел” | *У словах іншамоўнага паходжання ў першым складзе перад націскам захоўваецца* ***е*** |
| Батон асобны | Батон асобы | *Неразмежаванне паронімаў* ***асобы-асобны*** |
| Часы працы з 10 да 18 | Гадзіны працы з 10 да 18 або Час працы з 10 да 18 | *Памылка дапушчана па прычыне неразмежавання міжмоўных амонімаў: у рус.мове –* ***часы, время****, па-беларуску –* ***гадзіна, час*** |
| Канцэлярскія тавары | Канцылярскія тавары | *Арфаграфічная памылка* |
| Кошт білета 30 тыс. рублей | Кошт білета 30 тыс.рублёў | *Граматычная памылка – правапіс канчаткаў назоўнікаў* |
| Лабарантская *(надпіс на дзвярах)* | Лабаранцкая | *Правапіс суфіксаў прыметнікаў –к-, -ск-* |

1. Успомніце назвы паэтычных зборнікаў, якія асацыююцца з народнымі музычнымі інструментамі. Назавіце прозвішчы або псеўданімы аўтараў *(Ф.Багушэвіч. “Дудка беларуская”, “Смык беларускі”; Цётка. “Скрыпка беларуская”; Я.Купала. “Жалейка”, “Гусляр”).*
2. Каму з беларускіх асветнікаў і пісьменнікаў і дзе ўстаноўлены помнікі (акрамя надмагільных)? *(Э.Ажэшка – Гродна; М.Багдановіч – Мінск, Місхор; Ф.Багушэвіч – Смаргонь; С.Будны – Нясвіж; Ц.Гартны – Капыль; Л.Геніюш – Зэльва, Ст.Дарогі; В.Дунін-Марцінкевіч – Бабруйск; У.Караткевіч – Віцебск, Орша, Кіеў; Я.Колас – Мінск; К.Крапіва – Мінск; Я.Купала – Мінск, Масква, Вязынка, Ляўкі, Акопы; А.Макаёнак – в.Журавічы, Рагачоўскі р-н; А.Міцкевіч – Навагрудак, Мінск; Е.Полацкая – Полацк, Мінск (БДУ); С.Полацкі – Масква, Полацк; Ф.Скарына – Полацк, Мінск; М.Танк – Мядзель; К.Тураўскі – Тураў).*
3. Назавіце творы Максіма Багдановіча, якія адносяцца да класічных жанраў і формаў лірыкі *(****раманс*** *“Зорка Венера ўзышла над зямлёю”;* ***санеты*** *“Паміж пяскоў Егіпецкай зямлі”, “Нп цёмнай гладзі сонных луж балота”, “Замёрзла ноччу шпаркая крыніца”;* ***трыялеты*** *“Як птушка ў гібкіх трасніках”, “Калісь глядзеў на сонца я”, “Мне доўгае расстанне з Вамі”;* ***рандо*** *“Узор прыгожы пенных зор”;* ***актава*** *“Як моцны рэактыў, каторы выклікае”;* ***тэрцыны*** *“Ёсць чары у забытым, старадаўнім”).*